ઉલ્લેખનીય છે કે જયેશભાઇની રજૂઆત મુજબ જીએચસીએલ કંપની દ્વારા વર્ષ ૨૦૦૭મા હાઇવે ઓથોરીટી પાસે હાઇવેની હદની જમીનની સમાંતર દમણગંગા નદી સુધી આશરે ૧૦ કિમીની ટેક્સટાઇલ્સ ડિવિઝનમાંથી નિકળતુ વેસ્ટ કલરવાળુ વેસ્ટ ડીસ્ચાર્જ વોટર પાઇપલાઇન પાથરવાની મંજુરી માંગી હતી જે જે તે સમયે હાઇવે ઓથોરીટીએ નિયત રકમ આધારે મંજૂરી આપી હતી જે બાદ હાલમા નેશનલ હાઇવે ઓથોરીટી દ્વારા  અમદાવાદ મુંબઇ નેશનલ હાઇવે નંબર ૮ ને સિક્સલેન બનાવવા સબબ કંપનીને પોતાની પાઇપલાઇન ખસેડવા જણાવ્યુ હતુ જે અંગે કંપની સંચાલકોએ ઓથોરીટીને લેખિતમા લાઇન ખસેડવાનું અને નવી લાઇન પાથરવાનુ કામ ખર્ચાળ હોય તે અંગે ભલામણ કરી હતી પરંતુ આખરે હાઇવે ઓથોરીટી સાથે નિયમ મુજબ જૂની લા઼ઇન ખસેડી નવી લાઇન પાથરવાનું શરુ કર્યુ હતુ જેમા હાઇવે ઓથોરીટીના નિયમ મુજબ જમીનમા ૨. ૫૦ મીટર ઉંડે લાઇન પાથરવાને બદલે માત્ર એકાદ મીટરની આસપાસની ઉંડાઇએ લાઇન પાથરવામા આવી છે અને આ સમગ્ર મામલે હાઇવે ઓથોરીટીના અધિકારીઓ દ્વારા આંખ આડા કાન કરાતા હોવાનો આક્ષેપ થયો છે તો, આ સાથે કંપની દ્વારા કેટલાક વિસ્તારમા જમીનની ઉપર જ લાઇન પાથરી દેવાઇ છે માર્ગમા આવતા નદી નાળાઓમા પણ લાઇન ઉપરથી પાથરવામા આવી છે જેને લઇને વારંવાર પાઇપલાઇનમા ભંગાણ સર્જાઇ રહ્યુ છે અને આસપાસની જમીન રહેણાક વિસ્તારના બોર કુવાના તળ ખરાબ થઇ રહ્યા છે તો, પાઇપલાઇનો છેડો દમણગંગામા નક્કી કરાયેલ એક્યુરીમા નાખવાને બદલે તેનાથી દૂર છોડી દેવાયો હોવાનુ તેમજ ગુજરાત પોલ્યુશન કંટ્રોલ બોર્ડના નિયમોનુસાર કંપનીમા વેસ્ટ ડીસ્ચાર્જ વોટરને ટ્રીટ કરીને છોડવાને બદલે અનટ્રીટેડ વોટર જ દમણગંગામા આવેલા ટાઇડલ ઝોન ડીપ ફ્રીઝરમા છોડાતુ હોવાની રાવ કરાઇ છે